Διερεύνηση διαταραχών ισορροπίας μετά από κυκλική κίνηση της κεφαλής σε φυσιολογικά άτομα:
Creators: name: Τσακιροπούλου, Ευαγγελία Αντωνίου
Publisher: name: Aristotle University of Thessaloniki
Year: 2010
Subjects: Κυκλική κίνηση κεφαλής
Νυσταγμός
Κινηματική ανάλυ
Circular head movement
Nystagmus
Kinematic analysis

description: Ο έλεγχος της θέσης του σώματος και κάθε μέλους του είναι αποτέλεσμα συνεργασίας ερεθισμάτων από το αιθουσαίο σύστημα, την ιδιοδεκτική αισθητικότητα και το οπτικό σύστημα. Σκοπός της παρούσας έρευνας ήταν η διερεύνηση των διαταραχών ισορροπίας και εμφάνισης νυσταγμού που μπορεί να παρατηρηθούν μετά την εκτέλεση δεξιόστροφης και αριστερόστροφης κυκλικής κίνησης της κεφαλής σε φυσιολογικά άτομα. Στην έρευνα πήραν μέρος 9 υγιείς εθελοντές με μέσο όρο ηλικίας τα 32 έτη. Οι κινήσεις της κεφαλής στις οποίες ελέγχθηκαν οι εξεταζόμενοι ήταν: η οριζόντια, η κάθετη και η κυκλική σε στεφανιαίο επίπεδο με φορά προς τα δεξιά και προς τα αριστερά. Για τη συλλογή των κινηματικών δεδομένων χρησιμοποιήθηκε σύστημα κινηματικής ανάλυσης με βιντεο-καταγραφή της κίνησης. Oι παράμετροι που μελετήθηκαν στις κυκλικές κινήσεις ήταν η ταχύτητα, η επιτάχυνση, η ακτίνα και η κυρίαρχη συχνότητα της κίνησης, ενώ για την οριζόντια και κάθετη κίνηση καταγράφηκε το εύρος της κίνησης. Για τη μετρήσεις της μετακίνησης του κέντρου πίεσης κατά τη διάρκεια των κινήσεων της κεφαλής χρησιμοποιήθηκε σύστημα ανάλυσης της ισορροπίας με δυναμοδάπεδα. Επίσης ο έλεγχος του αιθουσαίου συστήματος περιελάμβανε και την καταγραφή του εμφανιζόμενου νυσταγμού, της διάρκειας και της φοράς του με βιντεονυσταγμοσκόπηση. Η υποκειμενική αίσθηση αστάθειας – ζάλης καταγράφηκε από τους συμμετέχοντες με την χρήση οπτικής κλίμακας Lickert 11 σημείων. Από τη στατιστική ανάλυση των κινηματικών παραμέτρων των κυκλικών κινήσεων της κεφαλής προέκυψε ότι οι κινηματικές μεταβλητές δεν εμφανίζουν στατιστικά σημαντική διαφορά μεταξύ δεξιόστροφης και αριστερόστροφης κυκλικής κίνησης της κεφαλής. Επίσης, δε βρέθηκε στατιστικά σημαντική διαφορά στη μετατόπιση των κέντρων πίεσης των σωμάτων κατά τη δεξιόστροφη και αριστερόστροφη κυκλική κίνηση. Αμέσως μετά το τέλος της κυκλικής κίνησης κεφαλής παρατηρήθηκε παραγωγή νυσταγμού σε όλες τις περιπτώσεις στην δεξιόστροφη κίνηση ενώ στην αριστερόστροφη δεν παρατηρήθηκε κάτι ανάλογο. Η υποκειμενική αίσθηση ζάλης-ιλίγγου ήταν πιο έντονη μετά την δεξιόστροφη και αριστερόστροφη κίνηση της κεφαλής σε σχέση με την οριζόντια και κατακόρυφη κίνησης. Συμπερασματικά, η σταθερότητα των ευρημάτων μετά από κυκλικές κινήσεις κεφαλής σε υγιείς εθελοντές αποτελεί χρήσιμη βάση για την χρησιμοποίηση της και σε ασθενείς με αμφοτερόπλευρη βλάβη των λαβυρίνθων όπου ο έλεγχος με γραμμικές κινήσεις δεν μπορεί να βοηθήσει.
description: The control of body posture and each body part of it can be achieved with the collaboration of the vestibular system, the proprioception and the visual system. The aim of the present study was to investigate balance disturbances and nystagmus after circular clockwise and counter – clockwise head movement in healthy subjects. Nine healthy volunteers, with a mean age of 32 years, were enrolled in the study. All volunteers were assessed in four head movements: horizontal,vertical,circular clockwise and circular counter clockwise. Kinematic analysis was performed for each head movement after video recording. The assessed parameters of circular head movement were radius, velocity, acceleration and main frequency. For horizontal and vertical movements the range of the movement was recorded. Dynamic analysis of balance was performed with recordings of pressure’s center staility. These data were recorded with the use of stabilometry. In addition, the vestibular system assessment included nystagmus video recordings. The subjective sense of dizziness was reported by the subjects with the use of an 11-point Lickert scale of this symptom. Statistical analysis of our results showed no significant differences of kinematic parameters between the two circular movements. In addition stabilometry results did not differed between the above movements. However nystagmus resulted in all clockwise movements and this was not the case for the counter clockwise movements. Subjective sense of dizziness was significantly higher in circular movements compared with linear movements. The repeatability of findings in healthy subjects leads to the conclusion that circular head movements could be used for testing of vestibular system in patients with bilateral dysfunction, unlike horizontal and vertical head movements.